GiliGold/VAD_KnessetCorpus huggingface dataset:
סאלח טריף: חבר הכנסת לנדאו ביקש שנחכה לו כדי שהוא יהיה נוכח בישיבה שבה נדון על העניין הזה, גם חבר הכנסת ריבלין מבקש זאת - - -
ראובן ריבלין: אם חבר הכנסת עוזי לנדאו יעמוד על גרסתו – נצביע.
ראובן ריבלין: אם לא כי אז נשלב את שתי ההצעות, שלו ואת הצעת החוק הממשלתית - - -
יהושע שופמן: באשר להצעות אי אמון וגם להצעות חוק הנוגעות ישירות לראש הממשלה, חוק יסוד: הממשלה, קובע הסדר לגבי השתתפות אישית של ראש הממשלה בדיוני הכנסת וכאן הדבר הזה יהפוך להיות מכשיר אם יהיה בעתיד ראש אופוזיציה או אופוזיציה שתרצה לשבש את מהלך העניינים הרגיל של הכנסת ולהביא את ראש הממשלה לכנסת להשיב אישית על הדברים האלה כל שבוע.
יהושע שופמן: יחד עם זאת זה דבר שיכול לשבש את סדרי העבודה ולא יותר.
יהושע שופמן: זה לא עניין דרמטי אלא יותר עניין פרקטי.
סאלח טריף: רשות הדיבור לסגן מזכיר הכנסת, מר דוד לב.
סאלח טריף: זה בדרך כלל מה שקורה.
ראובן ריבלין: יושב ראש הכנסת קבע מנהג לפיו ראש האופוזיציה נואם מיד אחרי ראש הממשלה בכל עניין ועניין.
סגן מזכיר הכנסת דוד לב: האם מדובר גם על כל הצעת חוק?
ראובן ריבלין: בכל עניין שבו ראש הממשלה עולה על הדוכן להשיב כראש הממשלה.
יהושע שופמן: להבדיל מראש הממשלה כממלא מקומו של שר החקלאות.
סגן מזכיר הכנסת דוד לב: שניהם לא מוגבלים בזמן.
ראובן ריבלין: מגיעים בעניין הזה לכלל הבנה.
ראובן ריבלין: אם ראש הממשלה מוגבל בזמן כי אז גם ראש האופוזיציה יהיה מוגבל בזמן.
סאלח טריף: כאמור, משהים את ההצבעה על הצעת החוק - - -
ארבל אסטרחן: סליחה, לא סיימנו את הדיון בסעיפי הצעת החוק.
ארבל אסטרחן: "מעמד ראש האופוזיציה 12.
ארבל אסטרחן: ראש האופוזיציה רשאי לנאום במליאת הכנסת מיד אחרי ראש הממשלה; הוראות נוספות בעניין מעמדו ותפקידיו של ראש האופוזיציה בכנסת ייקבעו בתקנון הכנסת.
ארבל אסטרחן: מעמד ראש האופוזיציה בטקסים ממלכתיים 13.
ארבל אסטרחן: לראש האופוזיציה ייוחד מקום בטקסים ממלכתיים שבהם משתתף ראש הממשלה, בהתאם לכללים שייקבעו על ידי הממשלה.
ארבל אסטרחן: שכר ותנאי עבודה 14.
ארבל אסטרחן: (א) ועדת הכנסת תקבע את שכרו של ראש האופוזיציה בהתאם לחוק שכר חברי הכנסת, התש"ט-1949, ובלבד שלא יפחת שכרו של ראש האופוזיציה משכרו של שר; כן תקבע ועדת הכנסת הוראות בדבר תנאי עבודתו של ראש האופוזיציה, ובדבר הצוות המקצועי והמינהלי שיעמוד לרשותו.
סאלח טריף: אינני מבין למה צריך לשנות את תנאי שכרו של ראש האופוזיציה?
סאלח טריף: את מעמדו צריך לשנות אבל מדוע צריך לשנות את שכרו?
יהושע שופמן: השיקול היה זה של הקבלת תפקיד לתפקיד ממלכתי.
יהושע שופמן: ראש אופוזיציה איננו חבר כנסת מן השורה שמדביקים לו תואר אלא העניין הזה בא כדי ביטוי כמו מרבית התפקידים הממלכתיים שקובעים לגביהם תנאי שכר מיוחדים.
סאלח טריף: מינימום כמו שר.
ראובן ריבלין: לפי התפישה האנגלית ראש האופוזיציה הוא ראש ממשלת הצללים ולכן גם נותנים לו מעמד ממלכתי.
צבי ענבר: באשר לתנאי עבודתו של ראש האופוזיציה אני מבקש להעיר שבפרלמנט הקנדי, למשל, יש שני מקומות חנייה טובים; אחד של יושב ראש הפרלמנט, והשני – של יושב ראש האופוזיציה.
יהושע שופמן: יש לו גם מעון רשמי.
סאלח טריף: מה דעתך, חבר הכנסת ריבלין?
ראובן ריבלין: אם רוצים להעניק ליושב ראש האופוזיציה מעמד של פיגורה ממלכתית כי אז הסעיף הזה לא מפריע לי.
אופיר פינס-פז: אני מתנגד לעניין השכר כפי שהוא מוצע בהצעת החוק הזאת; זה מיותר.
אופיר פינס-פז: הדבר הזה נראה לי לא לעניין.
אופיר פינס-פז: תנאי עבודה ומעמד הם דבר אחד אבל שכר זה דבר אחר.
אופיר פינס-פז: בשביל מה צריך להיכנס לנושא הזה בכלל?
סאלח טריף: אני מבקש מנציגי הממשלה לחשוב עד הישיבה הבאה על כך.
ראובן ריבלין: על פי אותו היגיון, חבר הכנסת פינס-פז, מספיק ששר מקבל את המעמד.
ראובן ריבלין: מדוע הוא צריך גם לקבל שכר אחר?
אופיר פינס-פז: מדובר על סטטוס אחר.
ראובן ריבלין: אני, לדוגמה, סבור שחבר כנסת ותיק צריך לקבל שכר יותר גבוה מאשר שר צעיר.
ראובן ריבלין: עיני לא צרה בשר מלכיאור, שלא תהיינה אי הבנות בנושא הזה, אבל מדוע הוא צריך - - -
אופיר פינס-פז: גם השרה יולי תמיר.
ראובן ריבלין: ההיגיון בהתנגדות הגורפת שלך, חבר הכנסת פינס-פז, איננו ממין העניין.
ראובן ריבלין: יש מעמד ובעד מעמד גם משלמים.
ראובן ריבלין: לאדם שיש מעמד יש גם יותר הוצאות.
סאלח טריף: נחשוב על העניין הזה עד לישיבה הבאה שתתקיים בהשתתפותו של חבר הכנסת עוזי לנדאו.
אופיר פינס-פז: אני מוכן להסכים לכך ששכרו של יושב ראש האופוזיציה יהיה כשכרו של יושב ראש הכנסת.
סאלח טריף: רצית לבטל את העניין הזה ועכשיו אתה רק מוסיף.
ראובן ריבלין: אני רוצה לשכנע את יושב ראש הוועדה כדי שהוא יבין שחבר הכנסת אופיר פינס-פז לא צודק בעמדתו.
סאלח טריף: כאמור, נחשוב על העניין הזה עד ישיבתנו הבאה שתתקיים בהשתתפותו של חבר הכנסת עוזי לנדאו.
סאלח טריף: גב' ארבל, בבקשה תמשיכי לקרוא בפנינו את הצעת החוק.
ארבל אסטרחן: "(ב) בסעיף זה, "שכר" – משכורת חודשית, תוספות, הענקות ותשלומים אחרים.
ארבל אסטרחן: בחוק שכר חברי הכנסת, התש"ט-1949, בסעיף 15(1), אחרי "ליושב ראש הכנסת" יבוא: "לראש האופוזיציה.
ארבל אסטרחן: ".".
יהושע שופמן: אני מבקש להזכירכם שהעניין הזה עשוי להשתנות - - -
סאלח טריף: אני מבין שסיימנו את הדיון בסעיפי הצעת החוק הממשלתית.
סאלח טריף: את ההצבעה נדחה למועד אחר, אחרי שנדון בהצעת החוק של חבר הכנסת עוזי לנדאו.
סאלח טריף: אני מקווה שאז נכריע לגבי חוק אחד.
סאלח טריף: נעבור לסעיף הבא בסדר יומנו – הצעה לתיקון התקנון בדבר סגירת ישיבת מליאת הכנסת בשל היעדרות נציג הממשלה.
סאלח טריף: הצעה לתיקון התקנון בדבר סגירת ישיבת מליאת הכנסת בשל היעדרות נציג הממשלה
סאלח טריף: התיקון הזה בא אחרי שיחתי עם יושב ראש הכנסת אחרי המקרה שקרה בכנסת כאשר אחד מיושבי ראש הישיבה נעל את הישיבה.
סאלח טריף: כדי שלא נהיה נתונים לקפריזה של אדם כזה או אחר אנחנו מתבקשים לקבל את אישור יושב ראש הכנסת כדי לנעול ישיבה.
סאלח טריף: האם זאת ההצעה לתיקון התקנון?
ארבל אסטרחן: "27א.
ארבל אסטרחן: לא ינעל יושב ראש הישיבה את הישיבה בטרם נדונו כל הנושאים שעל סדר היום, אלא לאחר שהתייעץ עם יושב ראש הכנסת, ובהעדרו עם סגן יושב ראש הכנסת שהיושב ראש מינה לשם כך.".
סאלח טריף: המציאות מכתיבה את תיקון התקנון.
ארבל אסטרחן: לפי מה שהיושב ראש הסביר, הסיבה היתה סיבה מעשית מאד; היה מקרה מסויים של ישיבה עם סדר יום קבוע מראש, היו מוזמנות לדיון שהתקיים באותו היום במליאה משפחות שכולות, ויושב ראש הישיבה נעל את הישיבה בטרם עת, דבר שגרם לעגמת נפש של המשפחות שישבו ביציע.
ארבל אסטרחן: אילו הוא היה מתייעץ עם מישהו והיו אומרים לו שבקהל יש משפחות שכולות – הוא לא היה עושה זאת.
ארבל אסטרחן: נכון; הסמכות היא שלו אבל אחרים יכולים להפנות את תשומת לבו לעניין מסויים.
סאלח טריף: אני מבין שמשאירים לו את הסמכות אבל יהיה לו שיקול דעת נוסף לאחר התייעצות שהוא יקיים.
ארבל אסטרחן: כאמור, זאת הצעתו של יושב ראש הכנסת.
סאלח טריף: לממשלה יש דעה בעניין הזה?
יהושע שופמן: אנחנו מנסים לא להתערב בעניינים הפנימיים של הכנסת.
סאלח טריף: אני לא חושב שיש בעיה עם ההצעה הזאת.
סגן מזכיר הכנסת דוד לב: אדוני יושב ראש הישיבה, אני סבור שצריך לבדוק את הסוגייה בכללה אם מותר ליושב ראש ישיבה לנעול את הישיבה על רקע כזה.
סגן מזכיר הכנסת דוד לב: במקרה המדובר, באמצע סדר היום, יושב ראש הישיבה נעל את הישיבה - - -
סאלח טריף: סדר יומה של הכנסת נקבע על ידי היושב ראש ועל ידו בלבד.
סאלח טריף: הסגנים שממלאים את מקומו יכולים לעבוד רק על פי הסדר שנקבע - - -
סגן מזכיר הכנסת דוד לב: אני סבור שצריך לבדוק האם בכלל בסמכותו של יושב ראש הישיבה לנעול ישיבה במקרה כזה מבלי להתייעץ - - -
סאלח טריף: ברגע שהוא עולה לדוכן, הוא יושב ראש הישיבה לכל דבר ועניין.
צבי ענבר: יושב ראש הכנסת רשאי לשנות את זמניה של הישיבה, לקבוע הפסקה בישיבה אבל לא כתוב בשום מקום שהוא רשאי לנעול את הישיבה בטרם נדונו הנושאים שעל סדר היום.
סגן מזכיר הכנסת דוד לב: בדרך כלל יושבי ראש הישיבות מבקשים להודיע ליושב ראש הכנסת שאם לא יהיה שר – הם מבקשים לנעול את הישיבה.
סאלח טריף: התיקון הזה בא כדי להסב את תשומת לבו של סגן יושב ראש הכנסת, של ממלא מקומו של יושב ראש הכנסת באותה ישיבה.
סגן מזכיר הכנסת דוד לב: זה תיקון שנחשב סביר מאד.
סאלח טריף: נאשר את התיקון שאיננו משנה בצורה דרסטית את המצב הקיים, נעביר אותו למליאה, ונמתין שבועיים כדי לשמוע השגות.
סאלח טריף: אנחנו מדברים בעצם על סנקציות שאנחנו מבקשים להטיל על שרים.
סאלח טריף: נעבור לנושא הבא בסדר היום – הצעה לתיקון חוק חסינות חברי הכנסת.
סאלח טריף: הצעה לתיקון חוק חסינות חברי הכנסת
ארבל אסטרחן: חוק חסינות חברי הכנסת קובע בסעיף 14א הגבלות שחלות על חבר כנסת שמכהן בתפקידים מסויימים במוסדות מסויימים.
ארבל אסטרחן: הסעיף קובע שהוא לא ישמש, לדוגמה, בתפקיד ניהולי במוסד או בחברה או בעמותה שמקבלת בין במישרין או בין בעקיפין הקצבה ייחודית.
ארבל אסטרחן: בשנת התשנ"ב נחקק סעיף 3א לחוק יסודות התקציב שהעביר מן העולם את שיטת הכספים הייחודיים וקבע מנגנונים אחרים, שוויוניים, לחלוקת כספי מדינה לשם תמיכה במוסדות ציבור.
ארבל אסטרחן: הרבה פעמים אנחנו נתקלים בשאלה שכן חברי כנסת יודעים שאסור להם לכהן בתפקיד בגוף שמקבל הקצבה ייחודית, ומכיוון שאין יותר כספים שמועברים בתור הקצבה ייחודית - - -
סאלח טריף: האם, באמת, אין יותר הקצבה ייחודית?
ארבל אסטרחן: הכספים האלה לא נקראים, יותר, הקצבות ייחודיות, שכן החוק מדבר על מוסדות שההקצבה הממשלתית מהווה יותר מרבע מתקצביהם וסעיף 3א קובע כל מיני כללים שוויוניים לחלוקת הכסף, לכן ניסינו להתאים את סעיף 14א למצב החדש.
סאלח טריף: אבקשך לקרוא את ההצעה.
ארבל אסטרחן: "הצעת חוק חסינות חברי הכנסת, זכויותיהם וחובותיהם, התש"ס-2000.
ארבל אסטרחן: תיקון סעיף 14א.
ארבל אסטרחן: 1.
ארבל אסטרחן: בחוק חסינות חברי הכנסת, זכויותיהם וחובותיהם, התשי"א-1951, בסעיף 14א – (1)בסעיף קטן (א), במקום "הקצבה ייחודית" יבוא "הקצבה ממשלתית לפי סעיף 3א לחוק יסודות התקציב, התשמ"ה-1985, אשר מהווה למעלה מרבע מתקציבו של אותו גוף.
ארבל אסטרחן: עניין הרבע נזכר כבר היום בחוק חסינות חברי הכנסת, ופשוט במקום המינוח: "הקצבה ייחודית", שאיננו קיים יותר, מדובר בהצעה על הקצבה ממשלתית לפי סעיף 3א לחוק יסודות התקציב.
סאלח טריף: אם מדובר על הקצבה או על תמיכה פחות מרבע - - -
ארבל אסטרחן: אין הגבלה.
ארבל אסטרחן: כמובן שהכל כפוף לאישורים האחרים.
יהושע שופמן: צריך לשים לב לכך שיש עדיין שני גופים שמקבלים הקצבות ייחודיות כמשמעותן בסעיף קטן (ה), הגופים האלה נקובים בשם, והם חריגים בכל מה שנוגע למבחנים של השוויוניות.
סאלח טריף: מי הם?
יהושע שופמן: מעיין החינוך התורני, ומרכז החינוך העצמאי.
יהושע שופמן: מכל מקום נקבע שהם ימשיכו לקבל הקצבות ייחודיות.
יהושע שופמן: התיקון הזה הוא, בעצם, תיקון במינוח בגלל התיקון שנעשה בחוק יסודות התקציב.
יהושע שופמן: כאמור, מתוך מאות גופים ייחודיים נשארו רק שניים וצריך להשאיר את שניהם בסעיף וגם להוסיף את כל מאות הגופים שמקבלים הקצבות על פי סעיף 3א אף על פי שהם אינם נקובים בשם.
סאלח טריף: אני מבין שכדי להסיר ספק מכניסים את שני הגופים שעדיין מקבלים הקצבה ייחודית, לחוק.
סאלח טריף: גב' ארבל, אני מבקש שתדאגי לתיקון הנוסח.
ארבל אסטרחן: אותו דבר לגבי סעיף קטן (ב) שקובע שחבר הכנסת לא יקבל כסף, שווה כסף, שירות או טובות הנאה מידי גוף שמקבל הקצבה ייחודית.
ארבל אסטרחן: כאמור, יהיה כתוב:
ארבל אסטרחן: הקצבה ייחודית או הקצבה ממשלתית לפי סעיף 3א לחוק יסודות התקציב, אשר מהווה למעלה מרבע מתקציבו של אותו הגוף.
סאלח טריף: האם זאת אומרת שחבר הכנסת יכול, עדיין, לקבל כסף?
סאלח טריף: הרי בכל מקרה אסור לו לקבל כסף או שווה כסף.
ארבל אסטרחן: זאת אם הוא עוסק בעיסוק נוסף.
יהודית נאות: האם חברות בעמותה נחשבת לעיסוק נוסף?
סאלח טריף: מה עם יושב ראש עמותה?
סאלח טריף: זה, בהחלט, עיסוק נוסף.
ארבל אסטרחן: הסעיף נחשב רחב ביותר והוא מדבר על כסף, שווה כסף, שירות או טובת הנאה .
סאלח טריף: יש מניעה שחבר כנסת יקבל איזושהי הטבה מכל גוף שהוא, מלבד הכנסת.
סאלח טריף: זאת הזדמנות להבהיר גם פה את העניין הזה.
יהודית נאות: חוץ ממזכ"ל ההסתדרות.
סאלח טריף: זה גם לא תקין.
יהודית נאות: המזכ"ל הוא היחיד היוצא מן הכלל בעניין הזה.
סאלח טריף: יש לו מעמד מיוחד.
סגן מזכיר הכנסת דוד לב: מדובר על כל מזכיר הסתדרות העובדים, לא רק על עמיר פרץ.
סאלח טריף: עם שינוי החוק – העניין הזה התבטל, אבל אחר כך שינו אותו בגלל עמיר פרץ.
סגן מזכיר הכנסת דוד לב: לא מדובר רק על עמיר פרץ; יש גם אחרים.
יהודית נאות: גם קופות החולים.
סאלח טריף: האם מה שכתוב כאן לא פותח פתח לכך כדי שחבר כנסת כן יוכל לקבל משהו?
ארבל אסטרחן: בעיקרון העניין הזה לא משנה את המצב הנוכחי.
ארבל אסטרחן: היום קבוע שחבר הכנסת לא יכול לקבל שום תמורה בעבור עיסוק נוסף שלו.
ארבל אסטרחן: סעיף 14א לא מדבר על עיסוק אלא על כך שהוא יכול לקבל כסף, שווה כסף, שירות או טובת הנאה מגופים, והאיסור חל על גופים שמקבלים הקצבה ייחודית.
ארבל אסטרחן: אנחנו מבקשים להחליף את המינוח של הקצבה ייחודית ואנחנו לא נכנסים לשאלה אם מותר לו או אסור לו לקבל כסף.
ארבל אסטרחן: הסעיף הזה לא אוסר את הדבר הזה אלא רק אומר שחבר הכנסת לא יקבל דברים כאלה מגוף שמקבל הקצבה ייחודית - - -
סיגל קוגוט: הוא אוסר.
סיגל קוגוט: כתוב שהעובר על הוראות סעיף זה דינו קנס - - -
ארבל אסטרחן: מה שאני אומרת הוא שהסעיף הזה לא בא לשנות מהכללים הרגילים באשר לשאלה מה מותר או מה אסור לחבר הכנסת לקבל, אלא הוא אומר שמגוף שמקבל הקצבה ייחודית, אסור לו לקבל - - -
יהושע שופמן: הדבר הזה כתוב במפורש בסעיף קטן (ו), שזה לא גורע - - -
סאלח טריף: על אילו סעיפים אתם מדברים?
ארבל אסטרחן: בחוק חסינות חברי הכנסת.
ארבל אסטרחן: אנחנו רוצים לומר שלא מדובר רק בגוף שמקבל הקצבה ייחודית אלא שגם אם מדובר בגוף שמקבל הקצבות לפי חוק יסודות התקציב.
יהודית נאות: האם חבר כנסת יכול לכהן בגופים האלה ללא תמורה?
יהודית נאות: אם כך האם אין ניגוד עניינים?
סגן מזכיר הכנסת דוד לב: בכל מקרה אסור, אם יש ניגוד עניינים.
סאלח טריף: חברת הכנסת נאות, את יכולה להיות חברה בעמותה וולונטרית שמטרתה צדקה או משהו כזה, בתנאי שלא תקבלי כל הטבה.
ארבל אסטרחן: אסור לך לייצג את אותו הגוף מול גופי השלטון, כחברת כנסת.
ארבל אסטרחן: אבל להיות חברת עמותה או אפילו ראש עמותה - - -
סאלח טריף: אי אפשר למנוע מחברי הכנסת מלהיות פעילים בעמותות ציבוריות.
ארבל אסטרחן: סעיף קטן (ה) מגדיר מה זאת הקצבה ייחודית ואותו נשאיר לאור הוראת משרד המשפטים המדברת על כך שעדיין יש גופים שמקבלים הקצבות ייחודיות.
ארבל אסטרחן: אנחנו רק נוסיף, במקומות שכתוב: הקצבה ייחודית, את המילים: או הקצבה ממשלתית לפי סעיף 3א לחוק יסודות התקציב.
אמנון דה-הרטוך: צריך להגדיר האם כשמדובר על הקצבה ממשלתית – האם גם אז אנחנו מפנים את האיסור על רבע מהתקציב.
ארבל אסטרחן: זה מופיע.
אמנון דה-הרטוך: זה מופיע בתנאי שמדובר על הקצבה ייחודית - - -
סיגל קוגוט: לא הבנתי; לגבי סעיף האיסור על קבלת מתנות, האם ההחלטה היא שאסור לחבר הכנסת לקבל מתנה רק אם היא רבע מהתקציב או ההחלטה היא שבכלל אסור לו לקבל מתנה מעמותה?
סאלח טריף: כאשר אני שאלתי את השאלה הזאת אמרו לי שמדובר רק על מוסדות שנתמכים מרבע מתקציבם.
סיגל קוגוט: זה המצב הקיים כיום.
סאלח טריף: איננו מתייחסים למצב אחר.
ארבל אסטרחן: השאלה הנשאלת בהקשר הזה של הדברים היא האם רוצים לסטות מהמצב הקיים?
סאלח טריף: צריך לבדוק אם איננו פותחים פתח בעניין הזה?
סאלח טריף: אני תמיד הבנתי שאסור, אבל אני מדגיש שצריך לבדוק את הנושא הזה.
ארבל אסטרחן: לפי חוק שירות הציבור מתנות, קיים איסור כללי על קבלת מתנות, והוא חל גם על חברי הכנסת, למעט מתנות קטנות ערך - - -
סאלח טריף: לא מדובר על מתנות.
סאלח טריף: נניח שחבר הכנסת מקבל הוצאות בגין ישיבות.
סאלח טריף: זאת לא מתנה.
סאלח טריף: מכאן אני מגיע לשאלה האם מותר לחבר הכנסת לקבל את ההטבה הזאת גם אם מדובר על גוף שאיננו נתמך על ידי התקציב?
סאלח טריף: אין לי תשובה על השאלה הזאת אבל אי אפשר להשאיר אותה פתוחה; צריך לברר אותה.
סאלח טריף: מכל מקום לא מדובר רק על מתנות אלא גם על דברים אחרים.
סאלח טריף: אני מבין שהתיקון בא כדי לענות על עניין ההקצבות הייחודיות שקיים רק לגבי שני גופים היום - - -
ארבל אסטרחן: נכון, הוא בא לענות על מצב שבו יש הרבה גופים שמקבלים הקצבה אבל היא לא נקראת יותר: כספים ייחודיים.
סאלח טריף: גב' ארבל אסטרחן, אני מבקש ממך לעשות את התיקון הנדרש ואנחנו נאשר את ההצעה, עם התיקון, לקריאה ראשונה.
סאלח טריף: אני מעמיד להצבעה את הצעת חוק חסינות חברי הכנסת, זכויותיהם וחובותיהם, התש"ס-2000, לפי הנוסח המתוקן, ואישורו לקריאה ראשונה.
בנימין אלון: של מי היתה היוזמה של התיקון?
סאלח טריף: של גב' ארבל אסטרחן.
ארבל אסטרחן: החוק מדבר על גופים שמקבלים הקצבה ייחודית ואילו ההקצבה הזאת לא נקראת יותר: הקצבה ייחודית, אלא: הקצבה ממשלתית לפי סעיף 3א לחוק יסודות התקציב, אשר מהווה למעלה מרבע מתקציבו של אותו גוף.
סופה לנדבר: כוונתך לעמותות של דתיים שכן מי מקבל את ההקצבות?
אמנון דה-הרטוך: קרוב ל-4 עמותות מקבלות תמיכות מהממשלה.
ארבל אסטרחן: היום חל איסור על חברי כנסת לכהן בתפקידים שלגביהם הם יקבלו תמורה מעמותות שמקבלות הקצבה ייחודית ואנחנו רוצים לעשות תיקון - - -
ארבל אסטרחן: חוק יסודות התקציב קבע שאין יותר כספים ייחודיים אלא רק הקצבות ממשלתיות לפי סעיף 3א לחוק, אשר מהווה למעלה מרבע מתקציבו של אותו גוף.
סיגל קוגוט: לכהן בהנהלה.
סיגל קוגוט: מדובר על תפקיד ניהולי.
יולי יואל אדלשטיין: האם הכוונה היא לכהן בתפקיד ניהולי תמורת שכר?
ארבל אסטרחן: תמורת שכר אסור בכלל.
ארבל אסטרחן: אבל גם אם זה לא תמורת שכר – אסור, אם מדובר על גוף שמקבל - - -
בנימין אלון: לדעתי חבר כנסת צריך לפרוש מכל עמותה שהיא.
בנימין אלון: כך מכל מקום אני עשיתי.
ארבל אסטרחן: אסור לו לייצג אותה.
שהיכן שכתוב: כאמור, מדובר על הקצבה שוויונית, על פי כללים.
סופה לנדבר: אם היא לא שוויונית, אז מותר?
סגן מזכיר הכנסת דוד לב: מדובר על תיקון טכני.
ארבל אסטרחן: חשוב להדגיש כי מדובר על תיקון טכני לשוני שלא בא לשנות שום דבר מהותי.
ארבל אסטרחן: באשר לאיסורים שחלים היום לגבי גופים שמקבלים הקצבה ייחודית, במקום המילים: הקצבה ייחודית, יהיה כתוב: גופים שמקבלים כסף לפי סעיף 3א לחוק יסודות התקציב וסעיף 3א מדבר על כך שאין יותר הקצבה ייחודית אלא רק הקצבה על פי קריטריונים.
אמנון דה-הרטוך: המדינה תומכת ב-4 אלפים גופים בצורה שוויונית.
סופה לנדבר: אדוני יושב ראש הישיבה, אני מבקשת רוויזייה, ואני אסביר לך אחר כך מדוע.
סאלח טריף: על פי בקשתך נקיים רוויזייה ונצביע עליה בתחילת הישיבה הבאה.
בנימין אלון: אדוני יושב ראש הישיבה, לפני שאתה נועל את הישיבה אני מבקש אותך להחליט ולהכריז על המשך הטיפול ברישאפל.
סאלח טריף: לא הספקתי לבדוק את הנושא הזה לפני הישיבה הזאת, עם חברי הכנסת ריבלין ופינס-פז, גם שכחתי על מה מדובר לכן אני מבקש אותך לאפשר לי לעשות זאת בשעה הקרובה.
סאלח טריף: מכל מקום אני לא חושב שקיימת בעיה מיוחדת עם העניין.
בנימין אלון: גם אני לא חושב שיש בעיה לכן אני לא מבין מדוע הנושא לא מתקדם.
סאלח טריף: בהעדר חילוקי דעות אני מבקש אותך לאפשר לי לבדוק את הנושא.
בנימין אלון: אני מבקש שתכניס את ההודעה הרשמית של העניין הזה לסדר היום של הישיבה הבאה.
סאלח טריף: אני יכול להשמיע בישיבה הבאה הודעה מבלי להכניס את הנושא לסדר היום של הישיבה אלא שאני צריך לתאם או להבהיר את הדברים כפי שכבר אמרתי לך.
סאלח טריף: למען האמת – שכחתי מה היה ואני צריך לברר את העניין.
בנימין אלון: לא נעים לי לעמוד כעני בפתח כאן.
סאלח טריף: אני מבטיח לך לברר את העניין.
חברי הוועדה: יולי-יואל אדלשטיין אלי בן-מנחם יצחק גאגולה משה גפני עבד אלמאלכ דהאמשה נעמי חזן אמנון כהן רוני מילוא מאיר פרוש יאיר פרץ ראובן ריבלין מאיר שטרית מוזמנים: חה"כ קולט אביטל חה"כ ענת מאור חה"כ יוסף פריצקי חה"כ משה רז גדעון בן-ישראל – יו"ר עמותת חכ"ל מאיר כהן-אבידוב – חכ"ל אמנון לין - חכ"ל בני שליטא – חכ"ל אברהם תייר – חכ"ל אבי לוי – חשב הכנסת משה פינקלשטיין – גזברות הכנסת דוד קרן - גזברות הכנסת מירה זכריה - גזברות הכנסת טובי חכימיאן - גזברות הכנסת
היועץ המשפטי: ארבל אסטרחן – לשכה משפטית
סדר היום: יישום המלצות דו"ח הוועדה הציבורית לבדיקת תנאי עבודתם של חברי הכנסת.
סדר היום: הצעה לתיקון התקנון בנושא ועדות חקירה פרלמנטריות.
סדר היום: יישום המלצות דו"ח הוועדה הציבורית לבדיקת תנאי עבודתם של חברי הכנסת
סאלח טריף: אנחנו דנים תחילה ביישום המלצות דו"ח הוועדה הציבורית לבדיקת תנאי עבודתם של חברי הכנסת, בראשות פרופסור גלנור.
סאלח טריף: בפניכם דף שאנחנו עבדנו עליו כאן עם הנהלת הכנסת.
סאלח טריף: אנחנו כבר דנו בישיבה אחת בהמלצות ועדת גלנור, ואנחנו היום מבקשים להשלים את המלאכה ולהחליט החלטה.
סאלח טריף: שלום לחברי הכנסת לשעבר, גמלאי הכנסת, ברוכים הבאים.
סאלח טריף: אנחנו כאן מבקשים לדון ולהחליט על ההמלצות האלו כמקשה אחת.
סאלח טריף: אני מבקש להבהיר כאן – איננו מתכוונים כאן להוציא פרקים ולהוציא סעיפים, להחליט על כאלה או להחליט על אחרים, לשנות.
סאלח טריף: או שאנחנו מקבלים את הדו"ח הזה כלשונו וככתבו, כפי שהתחייבנו, או שאנחנו למעשה קוברים עוד המלצות של ועדה, שלפי דעתי עשתה עבודה חשובה מאד לצורך שיפור תנאי עבודתם של חברי הכנסת ולצורך ייעול עבודתם.
סאלח טריף: ההמלצות האלה הן המלצות שחלק מהן אולי מצא חן בעינינו, חלק לא כל כך, אבל אלה המלצות.
סאלח טריף: כשהוועדה הזאת יצאה לעבודה, בירכנו אותה ואנחנו גם התחייבנו לקבל את המלצותיה.
סאלח טריף: זה ישליך מאד לגבי עבודות של ועדות אחרות מטעם הכנסת, במיוחד של ועדת הכנסת, לגבי נושאים אחרים, ואני מבקש להסב את תשומת לב כולם.
מאיר שטרית: אפשר לעבור להצבעה.
מאיר שטרית: היו"ר סאלח טריף: מיד אני אצביע.
מאיר שטרית: רק אני מבקש – יחד עם ההצבעה בדבר קבלת ההמלצות, אנחנו נקרא כאן עבודה שהכנו עם אבי לוי, דוד לב והחברים, בעניין היישום של ההמלצות, כי לא מספיק רק לקבל החלטה בעניין ההמלצות, אלא דרך היישום.
מאיר שטרית: אני מבקש לעבור סעיף-סעיף.
מאיר שטרית: יושב-ראש הכנסת אברהם בורג: אני רק רוצה להגיד לסדר היום.
מאיר שטרית: אני חושב שצריך שנקבל כאן חוות דעת של היועץ המשפטי, אבל מי שאחראי על יישום הרפורמה זאת לא ועדת הכנסת.
מאיר שטרית: ועדת הכנסת לא מפעילה את המערכת האופרטיבית של הכנסת.
מאיר שטרית: חשב הכנסת.
מאיר שטרית: יושב-ראש הכנסת אברהם בורג: מי שמפעיל את כל המערכת המינהלית בכנסת - דרך ועדת הכנסת, היושב-ראש הוא "אוניה" פרסונלית גם מינהלית וגם נבחרת.
מאיר שטרית: על פי ההמלצות שמקבלת ועדת הכנסת כמדיניות, יושב-ראש הכנסת מפעיל את מינהלת הכנסת.
מאיר שטרית: אין הפעלה ישירה של ועדת הכנסת את מינהל הכנסת.
מאיר שטרית: היו"ר סאלח טריף:
מאיר שטרית: מאיר שטרית: איפה הוויכוח?
מאיר שטרית: היו"ר סאלח טריף: סליחה, מאיר.
מאיר שטרית: אני מאד רגיש לעניין הזה, אני יודע שאברום בורג מאד רגיש.
מאיר שטרית: אני לא נכנס לכך, אבל יש פרטים שבאים אלי מעובדי הכנסת בעניין של התפעול השוטף של חברי הכנסת: לשכה פרלמנטרית ודברים אחרים.
מאיר שטרית: על כן, יש מה שנקרא הוראות מעבר בין מה שהיה לבין מה שיהיה.
מאיר שטרית: אין כאן מצב שמישהו אומר לי: תעשה כך או תעשה אחרת, אלא הוראות מעבר כדי שהדבר יהיה חלק וברור.
מאיר שטרית: יושב-ראש הכנסת אברהם בורג: אדוני היושב-ראש, כל המלצה שתמליץ ועדת הכנסת, כהחלטה של ועדת הכנסת – בהוראת מעבר או בהוראת קבע – תבוצע על ידי יושב-ראש הכנסת ומינהל הכנסת, אבל באופן עקרוני זה לא שייך למקרה הזה, לא לאנשים האלה ולא לוועדה הזאת.
מאיר שטרית: באופן עקרוני, המבנה התפעולי של כנסת הוא שוועדת כנסת לא מפעילה את מנגנון הכנסת.
מאיר שטרית: זה אני רוצה שיהיה ברור.
מאיר שטרית: היו"ר סאלח טריף: אין נגיעה לתפעול הכנסת.
מאיר שטרית: ועדת הכנסת לא מפעילה.
מאיר שטרית: יושב-ראש הכנסת אברהם בורג: כל החלטה שתחליט הוועדה בשיג ושיח, בהסכמה, ברוב ומיעוט – כל החלטה תיושם ככתבה וכלשונה.
מאיר שטרית: היו"ר סאלח טריף: אני מבקש לעבור סעיף-סעיף.
מאיר שטרית: בנושא הרכבים הצמודים או האופציה הקיימת – להמשיך במתכונות הקיימת, אין שום בעיה, והאופציה השנייה של רכב צמוד.
מאיר שטרית: צריך כאן יציאה למכרז.
מאיר שטרית: מאיר שטרית: חבר הכנסת יוכל לבחור בין שתי האופציות.
מאיר שטרית: היו"ר סאלח טריף: אנחנו ממליצים לאפשר מעבר של חודש וחצי.
מאיר שטרית: חברי הכנסת שאלו כמה זמן ייקח לנו כדי שנתארגן עם עצמנו.
מאיר שטרית: אנחנו בדקנו וחשבנו שחבר כנסת יכול לקבל מושג מתי הוא יכול לעבור לשיטה החדשה – לקחנו טווח של חודש וחצי, פלוס מינוס, ליציאת הכנסת לבירור כל העניינים ולמכרז וכל הקשור בזה.
מאיר שטרית: יושב-ראש הכנסת אברהם בורג: אני מניח שעד שנחזור באוקטובר, אנחנו כבר נוכל להיות עם תכנון.
מאיר שטרית: חלק מהסעיפים בוועדת גלנור הם מיידיים, כלומר שלא צריך עבורם דבר.
מאיר שטרית: אני מניח שבמהלך פגרת הקיץ אנחנו נצטרך לקיים ראשית הכנת המכרז, שנית – יציאה למכרז, ויכול להיות גם לפני או מאחורי הקלעים, קיומים של משאים ומתנים בהקשר שיש לכנסת.
מאיר שטרית: היו"ר סאלח טריף: אדוני היושב-ראש, אני בדקתי עם עובדי הכנסת.
מאיר שטרית: לגבי פגרת הקיץ אתה מדבר על טווח של ארבעה-חמישה חודשים עד סוף הפגרה.
מאיר שטרית: עד הפגרה יש לנו עוד חודש וחצי.
מאיר שטרית: מאיר שטרית: אדוני, אני רוצה להעיר.
מאיר שטרית: גם לגבי מה שכתוב בדו"ח עצמו, מדובר על כך שמינהל הרכב הממשלתי יכול לעשות את זה, זו אחת האופציות.
מאיר שטרית: אני רוצה לציין שמינהל הרכב הממשלתי, מבחינתנו – אנחנו לא ממציאים את הגלגל מחדש – יש לו מחירים מיוחדים הרבה יותר נמוכים מאשר בשוק.
מאיר שטרית: יושב-ראש הכנסת אברהם בורג: אמרתי – המשא ומתן שלפני ואחרי, אבל אם אתה הולך לצי רכב, זה סיפור אחר.
מאיר שטרית: מאיר שטרית: הם יחזיקו, לא?
מאיר שטרית: היו"ר סאלח טריף: מאיר, אנחנו לא נכנסים לעניין הזה כי זה צריך להיבדק על ידי הכנסת.
מאיר שטרית: אנחנו נכנסים רק לטווח הזמן.
מאיר שטרית: בנושא הטלפונים – גם זה בא עם הנייר של הכנסת כשהעניין הזה הוא להפעלה מיידית.
מאיר שטרית: זה עניין של התחשבנות שהכנסת תדע לעשות – אנחנו כבר מאשרים את זה.
מאיר שטרית: יצחק גאגולה: כל הטלפונים שלנו יישארו אצלנו או שנקבל?
מאיר שטרית: היו"ר סאלח טריף: סליחה.
מאיר שטרית: מה שיש אצלך – יישאר אצלך.
מאיר שטרית: זה עניין של פרוצדורה, חשבות הכנסת תתעסק עם זה, תוציא לנו הוראות מה לעשות.
מאיר שטרית: הכל תקין, ההחלטה היא שההפעלה היא מיידית.
מאיר שטרית: יש כאלה שסיימו את המכסה, יש כאלה שלא סיימו, וכן הלאה.
מאיר שטרית: מאיר שטרית: בדיקת האופציה ל- ISDN – מי בודק?
מאיר שטרית: יושב-ראש הכנסת אברהם בורג: אנחנו בודקים.
מאיר שטרית: מאיר שטרית: אני מוכן להתנדב לבדוק את זה, להביא לכם תוצאות.
מאיר שטרית: לי יש ISDN, אני פשוט מתמצא בזה.
מאיר שטרית: היו"ר סאלח טריף: בנושא שני העיתונים שבוטל – כנ"ל.
מאיר שטרית: נושא העוזרים הפרלמנטריים – מוצע כאן שהשינוי ייכנס לתוקף מה- 1 באוגוסט, כמובן בהתחייב בכל התנאים וההתניות שיש שם.
מאיר שטרית: עד סוף שנת 2000 יעבדו העוזרים לפי החוזים הקיימים, לא לפי המלצת הוועדה, ועד אז הכנסת תיערך, זאת אומרת יהיו חוזים חדשים עם תחילת השנה החדשה.
מאיר שטרית: כמובן, כל נושא הפלאפונים גם לעוזרים, כפי שהוגדר – נושא הגבלת שיחות גם יידון בישיבה אחרת, אבל בעיקרון זה ייכנס באותו יום שנכנס ההסדר החדש – ה-1 באוגוסט.
מאיר שטרית: יצחק גאגולה: אין בינתיים הסדר ביניים לגבי העוזרים?
מאיר שטרית: מה הם יכולים לקבל?
מאיר שטרית: היו"ר סאלח טריף: אנחנו נקבע.
מאיר שטרית: אנחנו קבענו שההסדר יתחיל מה-1 באוגוסט, אבל עד אז נשב.
מאיר שטרית: לא הכל מסתיים עכשיו, אנחנו קובעים לגבי עקרונות.
מאיר שטרית: על הפרטים נדון בישיבה אחרת.
מאיר שטרית: כנ"ל לגבי השאלה שהעלה חבר הכנסת גפני לגבי העוזרים מהמגזר החרדי והעוזרים שבאים עם השכלה מסויימת – כל העניין הזה לפרטי פרטיו זה לא נושא שנמצא בדו"ח, יידון בישיבה נפרדת.
מאיר שטרית: אני לא מתכוון כעת להיכנס לזה כי זה פורט על ידכם.
מאיר שטרית: יושב-ראש הכנסת אברהם בורג: אז מה ההחלטה לגבי הנושא של עוזרים ייחודיים?
מאיר שטרית: מאיר שטרית: מ- 2001.
מאיר שטרית: משה גפני: לא - - - היו"ר סאלח טריף: שמורה לך גם הזכות להתנגד.
מאיר שטרית: משה גפני: נכון, אבל אני לא רוצה להצביע נגדך, אני רוצה להצביע איתך.
מאיר שטרית: היו"ר סאלח טריף: אני מודה לך.
מאיר שטרית: נושא התק"צ – תקציב קשר לציבור, העניין הזה ייכנס לתוקף בתחילת השנה הבאה, ב-1 בינואר 2001 .